เป็นประจำเดื่อนเกือบ 1 เดื่อนแล้วค่ะ ตอนนี้เป็นระดูขาวสีน้ำตาลมีกลิ่นแรงมากค่ะ จพเป็นอะไรไหมค่ะ
สวัสดีค่ะ การที่มีเลือดออกนานเกือบ 1 เดือน รวมถึงการมีตกขาวที่มีสีน้ำตาล ซึ่งก็คือการมีตกขาวที่ปนเลือดเก่าถือเป็นอาการของการมีเลือดออกจากช่องคลอดผิดปกติ โดยเกิดได้จากหลายสาเหตุ ได้แก่1. การตั้งครรภ์ที่ผิดปกติ เช่นแท้งคุกคามแท้งไม่ครบ เป็นต้น แต่จะมีอาการปวดท้องน้อยร่วมด้วย2.มีการอักเสบติดเชื้อในโพรงมดลูก มักมีตกขาวที่ผิดปกติ ซึ่งรวมถึงการมีตกขาวปนเลือด และจะมีอาการปวดท้องน้อยร่วมด้วย นอกจากนี้อาจทำให้มีเลือดออกจากช่องคลอดผิดปกติได้3. ความผิดปกติที่มดลูกและรังไข่ เช่น เนื้องอกมดลูก มีติ่งเนื้อในโพรงมดลูก เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งรังไข่4. การทำงานผลิตฮอรโมนของรังไข่ผิดปกติ เช่น ภาวะที่มีถุงน้ำในรังไข่หลายใบ หรือในช่วงวัยใกล้หมดประจำเดือน5. มีโรคในระบบอื่นๆ เช่น มีภาวะเกร็ดเลือดต่ำ เกร็ดเลือดทำงานผิดปกติ เป็นตับแข็ง ภาวะไทรอยด์ฮอร์โมนต่ำ เป็นต้น6. จากการใช้ฮอร์โมน เช่นยาเม็ดคุมกำเนิดยาฉีดคุมกำเนิดยาฝังคุมกำเนิดฮอร์โมนทดแทนในวัยหมดประจำเดือน รวมถึงยาบางอย่าง เช่น ยาป้องกันการแข็งตัวของเลือด ยาต้านเศร้า เป็นต้นเนื่องจากอาการมีเลือดออกจากช่องคลอดนานและการมีตกขาวที่ผิดปกติดังกล่าวของ ถือเป็นอาการผิดปกติที่ควรไปพบแพทย์เพื่อตรวจหาสาเหตุนะคะ ในเบื้องต้นอาจตรวจลองหาการตั้งครรภ์ดูก่อนหากมีเพศสัมพันธ์ค่ะ เพื่อจะได้ทราบว่าเป็นผลจากการตั้งครรภ์ที่ผิดปกติหรือไม่ค่ะ